Henry, olemme olleet ystäviä jo pitkän aikaa.
Olet täällä avainhenkilö, jakaen kristillistä kirjallisuutta -
ja Raamattuja hyvin vaikealla alueella.
Mikä sai sinut lähtemään tänne työhön?
Syynä on se, mitä tapahtui eräänä päivänä viidakossa.
Kävelin viidakossa reppu selässä.
Näin sissejä, jotka kokosivat ruumiita kuorma-autoon.
Sissien leiri oli muutaman kilometrin päässä.
Kuljin heidän kuorma-autojensa välistä.
Katsellessani heidän autojaan, Jumala sanoi: -
"Jonain päivänä kuljet kuorma-autolla jakaen Raamattuja."
En uskonut mitä Herra sanoi.
Vuosien myötä saimme suuret määrät Raamattuja -
lähetystyöntekijöiltä Suomesta ja muualta maailmasta.
Löysinkin itseni juuri sieltä sissialueelta.
Sisseillä ei riittänyt autoja ruumiiden kuljettamiseen.
Minä ajoin uudella autolla vieden heille Raamattuja.
Jumala on auttanut, että olemme päässeet sotatoimialueille, -
sodassa, joka on meillä täällä Kolumbiassa.
Autoin uskovia ahdingossa, kun kirkkoihin hyökättiin.
He turvasivat Jumalaan ja tarvitsivat silloin -
apua, tukea ja rohkaisua.
Pastori Manuel Camachon kanssa kuljimme vieden Raamattuja.
Kun tulin alueelle, josta hänet löydettiin kuolleena, -
se oli kauheaa ja järkytti minua syvästi.
En kokenut pelkoa tai lannistunut siitä.
Sain lisää voimaa ja halua palvella.
Alueella, jossa tämä pastori ja useita uskovia kuoli -
kristillinen usko kuitenkin lisääntyi.
Vainot olisivat voineet masentaa meidät täydellisesti, -
mutta se ei kuitenkaan estänyt, vaan rohkaisi meitä.
Jotkut sissit kuullessaan tästä, vaikeuttivat elämäämme.
He polttivat rukoushuoneita ja vainosivat uskovia.
He tappoivat kristittyjen perheenjäseniä, -
sieppasivat heidän lapsiaan ja raiskasivat tyttöjä.
Sisseistä on joitakin tullut uskoon. Nyt heillä on Raamatut.
Tämä liikuttaa ja vahvistaa meitä.
Olette auttaneet ja tukeneet meitä.
Siitä saamme voimaa, että jaksamme jatkaa työtämme.
Tälle alueelle on jaettu Raamattuja.
Joten olemme hyvin kiitollisia.
Meiltä kysyttiin jatkuvasti Raamattuja, -
ja me vastasimme, -
että saamme niitä lisää.
Meillä on täällä jo opetustoimintaa.
Sitten kun saamme teidän kauttanne vastaanottaa -
lisää pyhiä kirjoituksia, Raamattuja, -
Toiveenani on laajentaa aluetta -
ja lisätä kristillistä opetusta.
Tällainen on ajatukseni ja näin olemme toimineet opetuksen hyväksi.
Olemme kiitollisia tästä alueesta ja teidän tuestanne.
Alueen koordinaattorina ja ohjaajana -
kiitän kaikesta tästä avusta Jumalaa ― ja teitä kaikkia.
Yhteisömme puolesta pyydän viemään terveiset täältä Suomeen.
Olemme ahkeria työntekijöitä.
Kolumbiaa pidetään maineeltaan väkivaltaisena maana, -
mutta me täällä haluamme muuttaa tätä käsitystä.
Olemme kiitollisia kaikesta avusta ja ystävällisyydestä meitä kohtaan.
Yhteisömme puolesta olette aina tervetulleita tänne.
Suomennos: Sinikka Martikkala